text: 10 – те елемента за релаксираща спалня | Idei.BG
  10 – те елемента за релаксираща спалня
  Обзаведете най - комфортната за почивка стая
  07/08/2019 231
  Спалнята е онова лично пространство, до което само вие и най-близките членове на семейството имате достъп. Правилната й подредба и избор на цветове гарантира приятни емоции и възможност да се отпуснете.
  Трябва ти място в спалнята? Ето няколко идеиВ спалнята мястото никога не достига
  Ето кои са 10 - те основни елемента, които трябва да следвате, когато планирате или ремонтирате спалнята, ако искате да създадете релаксиращо и стилно помещение.
  Уют и комфорт в малката спалняПредставяме ви 6 супер дизайна, които ще трансформират представата ви за удобство
  Изберете пастелни цветове. тук не търсим уау ефект, а спокойствие. Студените неутрали като синьо и зелено са идеалният вариант. Лилаво е харесван и също подходящ цвят, а бежово и сиво са за всеки, който търси семплото излъчване.
  Текстилни тапети са меки на допир. Те се вписват перфектно и създават усещане за топлина и комфорт.
  Висока табла на леглото
  Високата табла създава усещане за лукс, освен това е много удобна, за да се облегнете вечер когато четете или гледате телевизия.
  Килим на пода – без значение дали малка постелка или голям модел, който обхваща стаята, ви гарантира уют и комфорт.
  Матракът е един от най-важните компоненти за добрия сън. Инвестирайте в модел, който отговаря най – добре на вашите нужди и предпочитания, без значение дали говорим за мек или твърд, с пружини или мемори пяна. Пробвайте различни докато намерите идеалния матрак.
  Изберете няколко възглавници за спалнята: една за спане (стандартен размер - 50 х 70 см) и една възглавница за четене (70 х 70 см). Комбинацията от тези размери е не само удобна за използване, но и изглежда чудесно като декорация на леглото.
  Копринени/ кадифени калъфки
  Копринените или кадифени калъфки за възглавници са много приятни и създават усещане за лукс.
  При обзавеждането на спалнята, обърнете специално внимание на материите, от които са изработени мебели, спално бельо, завеси, матраци и декоративни елементи. Уверете се, че всички те са от екологични и естествени материали. Избягвайте изкуствените.
  Щори/ завеси
  Щорите в спалнята трябва да са достатъчно плътни, за да не пропускат слънчевата светлина сутрин. Най-добре е да комбинирате два чифта – един лек и светъл модел и един блекаут (със затъмняващ ефект).
  Отличен релаксиращ ефект може да се постигне, ако съчетаете хармоничния интериор с приятни аромати. За да направите това, достатъчно е да запалите ароматна свещ или ароматна лампа.
  За релаксация, подходящи са масла като маточина, лавандула, сандалово дърво, лайка, както и смеси от масла от иланг-иланг, пачули, жасмин, здравец, босилек и бергамот.